Gdje mogu pronaći dokumentaciju za pristup API-ju?
Našem servisu, među ostalim načinima, možete pristupiti putem REST API-ja. Dokumentacija za pristup REST API-ju može se preuzeti na sljedećem linku: <link>
hr
Gdje mogu vidjeti svoje ulazne i izlazne račune?
Zadnjih 10 Ulaznih/izlaznih računa se prikazuju na početnoj stranici web korisničkog sučelja a popisu svih računa se pristupa preko stavke "Moji dokumenti".
hr
Imate li primjere XML datoteka?
Neke od osnovnih primjera kako izgleda formatirana XML datoteka možete vidjeti ovdje: <link> . 



Pogledajte i službenu specifikaciju upotrebe: <link>
hr
Je li račun koji sam poslao putem elektroničke pošte u PDF-u eRačun?
Ne, krajnji korisnik  treba poslati eRačun putem informacijskog posrednika (<link> koji se obvezuje da eRačun bude izrađen u skladu s normom koju propisuje Direktiva 2014/55/EU Europskog parlamenta i Vijeća od 16. travnja 2014. godine. Sam eračun mora biti u formi XML datoteke, te mora biti sukladan sa EU normom EN 16931. Službena specifikacija upotrebe eRačuna u UBL 2.1 formatu može se pronaći na <link>
hr
Jesam li obveznik izdavanja eRačuna kada je riječ o nabavama male vrijednosti?
Da, temeljem Zakona o elektronički izdanim računima u javnoj nabavi (<link> bez obzira na vrijednost nabave, obveza izdavanja eRačuna se ne mijenja.
hr
Kako ispraviti poslani e-račun?
Poslani eRačuni se ne mogu više mijenjati, nakon storniranja računa ispravak treba ponovno izraditi i poslati primatelju.
hr
Kako mogu poslati ispravan eRačun?
Kako bi se eRačun pravilno poslao ili zaprimio, krajnji korisnik treba poslati eRačun putem informacijskog posrednika.
sr
Kako mogu poslati račun na poslovnu jedinicu?
Za slanje na poslovnu jedinicu potrebno je upisati šifru poslovne jedinice ako šaljete iz računovodstvenog programa, a ako šaljete kroz naše web korisničko sučelje trebate odabrati poslovnu jedinicu pri odabiru OIB-a primatelja.
sr
Kako mogu priložiti vlastitu PDF datoteku računa kreiranog iz knjigovodstvenog programa?
Unutar kreiranja računa pod stavkom „Podaci o računu” možete priložiti vizualnu reprezentaciju računa ili vezani dokument koji se također šalje primatelju.
sh
Kako mogu promijeniti svoje korisničke podatke?
Svoje korisničke podatke možete promijeniti unutar ePoslovanje web korisničkog sučelja pod stavkom "Moji podaci".
hr
Kako mogu provjeriti je li moj račun poslan/zaprimljen?
Unutar popisa izdanih računa za svaki račun može se vidjeti njegov trenutni status.
hr
Kako mogu uplatiti sredstva na svoj korisnički račun i koji su načini plaćanja?
Uplata sredstava se vrši kroz web korisničko sučelje pod stavkom "Uplata na račun". Uplatu se može izvršiti direktno na naš račun ili kartičnim plaćanjem
hr
Kako pristupiti korisničkom sučelju?
Korisničkom sučelju se pristupa preko linka "Prijava": <link> koristeći pristupne podatke koje ste izabrali pri registraciji.
hr
Kako se mogu registrirati kao korisnik ePoslovanja?
Registrirati se možete preko poveznice <link> gdje trebate upisati sve tražene podatke te kliknuti na „REGISTRIRAJ SE“ u donjem desnom kutu. 



Nakon završene registracije, na email ćemo Vam poslati ugovor kojega trebate ispisati u dva primjerka, potpisati ga i pečatirati te nam ga dostaviti poštom na: Pondi d.o.o. Skradinska 11 21000 Split
hr
Kako se može osporiti eRačun?
Kako biste osporili primljeni eRačun, unutar popisa primljenih računa preko stavke "Akcije" trebate izabrati "Odbaci".
hr
Kako storniram već poslani račun?
Ukoliko ste ga poslali kroz knjigovodstveni program onda ga najlakše i stornirajte kroz isti.



Ako ipak koristite web aplikaciju kliknite na „kreiraj Odobrenje/storno“.
sr
Koja je cijena slanja eRačuna?
Slanje eRačuna košta 0.50 HRK + PDV. Za više detalja pogledajte Cjenik.
sr
Koja je razlika između prepaid i postpaid tipa korisnika?
Prepaid paket je prilagođen korisnicima koji šalju manji broj računa mjesečno ili u neredovitim intervalima. Minimalna uplata je 20 KN +PDV a iznos se može iskoristiti unutar 365 dana.Postpaid paket je namijenjen korisnicima koji šalju veći broj računa mjesečno ili žele uslugu plaćati na mjesečnoj bazi. Mjesečna naknada je 20 KN + PDV , u što je uključeno slanje 40 računa. Svaki idući račun košta 0.50 KN + PDV.
hr
Koje su prednosti ePoslovanja?
ePoslovanje nudi automatizaciju poslovnih procesa među kojim se ističe usluga slanja i primanja eRačuna. ePoslovanje eRačun omogućuje bržu, efikasniju, točniju i jeftiniju razmjenu poslovnih dokumenata (eRačuna, eOdobrenja itd.).Službeno smo odobreni od strane Ministarstva gospodarstva kao “informacijski posrednik” te smo u potpunosti sukladni sa svim EU normama (EN 16931) i zakonskom regulativom Republike Hrvatske.
hr
Koji su mogući tipovi računa podržani?
Podržani su svi tipovi računa putem knjigovodstvenih programa te kao import XML datoteke.



Putem web aplikacije podržani su računi sa PDV-om od 25%, sa PDV-om od 13%, sa PDV-om od 5%, sa prijenosom porezne obveze i sa oslobođenjem od PDV-a.
hr
Koji su nužni podaci za slanje eračuna?
Nužni su gotovo svi elementi kao i kod klasičnog računa. Ukoliko kroz web aplikaciju preskočite obavezno polje, sustav verifikacije će Vas o tome obavijestiti pri pokušaju slanja.
hr
Koji su sve mogući statusi ulaznih i izlaznih računa?
Statusi eRačuna se dijele na transportne statuse i statuse poslovnog procesa.



TRANSPORTNI STATUSI:



U pripremi (PENDING) - Dokument je stigao u sustav, idući korak je validacija



U validaciji (VALIDATION) - Dokument je u procesu validacije, provjerava se ispravnost sintakse XML datoteke, jesu li sa obavezna polja upisana, odgovaraju li podaci korisnika podacima upisanim u XML datoteci. Nakon uspješne validacije dokumenta slijedit potpisivanje digitalnim certifikatom



Poslan (SENT) - Dokument je poslan primatelju (u FINA B2G pretinac ako je korisnik obveznik javne nabave, u pretinac drugog informacijskog posrednika ako imamo ugovor sa tim informacijskim posrednikom, ili na mail)



Zaprimljen (DELIVERED) - Dokument je uspješno isporučen krajnjem korisniku (downloadan je putem linka u emailu kojeg smo poslali, ili je preuzet iz pretinca drugog informacijskog posrednika)



Poništen (CANCELED) - Korisnik je otkazao slanje dokumenta. Ova opcija je moguća samo dok se dokument nalazi u statusu VALIDATION



Isporuka neuspješna (UNSUCCESSFULL) - Isporuka klijentu nije bila moguća (nepostojeći pretinac kod drugog informacijskog posrednika, greška u podacima u XML datoteci ili dokument nije preuzet sa download linka u roku od 30 dana. Ako nisu preuzeti, dokumenti se korisniku ponovno šalju svakih 7 dana, 30 dan se označavaju kao UNSUCCESSFULL)







STATUSI POSLOVNOG PROCESA:



- (NO_STATUS) - Dokument još nema nikakav status poslovnog procesa



Odobren (APPROVED) - Dokument je odobren od strane primatelja



Odbijen (REJECTED) - Dokument je odbijen od strane primatelja. Primatelj može ostaviti razlog odbijanja, ali nije obavezan



Plaćen u potpunosti (PAYMENT_FULFILLED) - Dokument je potpunosti plaćen



Plaćen djelomično (PAYMENT_PARTIALLY_FULFILLED) - Dokument je djelomično plaćen, primatelj dokumenta može navesti iznos parcijalne uplate, ali nije obavezan







Za korisnike koji nisu obveznici javne nabave može se pratiti i jesu li otvorili link s računom i preuzeli ga (Otvoren DL link - DA/NE)
hr
Koliko vrijede sredstva uplaćena na prepaid korisnički račun?
Sredstva uplaćena na prepaid korisnički račun vrijede 365 dana.
hr
Koristim Fakturist knjigovodstveni program. Kako ću se povezati s vašom uslugom?
Kliknite na Postavke --> Postavke e-računa, u padajućoj listi "Naziv posrednika" odaberite ePoslovanje.hr, i u polje "API key" unesite API key koji ste dobili od posrednika ePoslovanje.hr.
hr
Koristim IPOS knjigovodstvo. Kako ću se povezati s vašom uslugom?
Napomena: Promjenu iz Demo režima rada u Produkcijski i obrnuto treba napravit kroz web korisničko sučelje koje se pristupa putem linka "Prijava".
hr
Koristim Milenij Hotelski Informacijski Sustav (HIS). Kako ću se povezati s vašom uslugom?
Za povezivanje sMilenij HIS-om dovoljno je izabrati ePoslovanje kao servis i unijeti usermane i password.
hr
Koristim Minimax knjigovodstveni program. Kako ću se povezati s vašom uslugom?
Prije samog izdavanja i zaprimanja e-računa u Minimaxu preko ePoslovanje sustava za izdavanje eRačuna, potrebno se registrirati. Nakon uspješne registracije, Vaš korisnički račun bit će aktiviran, zaprimit ćete korisničko ime i lozinku koje je potrebno upisati u Minimax kako bi se program povezao s uslugom ePoslovanje.
hr
Koristim Pantheon ERP. Kako ću se povezati s vašom uslugom?
Korisnici Pantheona radi uspješne inegracije pri registraciji svoje korisničko ime moraju unijeti u numeričkom formatu. Integracija se vrši na način da se unesu korisničko ime i šifra dobijene u mailu potvrde i promijeni server u "<link> odn. "<link> , ovisno o verziji.



















Pantheon 21.00











Više informacija o integraciji s Pantheonom možete dobiti na:Pepo Piškorpepo@aliquantumidea.hr+385 91 205 9407
hr
Koristim program Stijene. Kako ću se povezati s vašom uslugom?
Za sve informacije oko povezivanja ePoslovanje sustava za slanje eRačuna i programa Stijene obratite se tvrtki RB Tehnika na telefon +385 40 391 444 ili mail rbt@rbt.hr.
hr
Koristim web aplikaciju Računi Online. Kako ću se povezati s vašom uslugom?
Kliknite na POSTAVKE --> Postavke e-računa, u padajućoj listi "Naziv posrednika" odaberite ePoslovanje.hr, i u polje "API key" unesite API key koji ste dobili od posrednika ePoslovanje.hr.
sr
Mogu li odmah nakon registracije poslati eRačun?
Ne, nakon registracije možete ući u svoj korisnički račun, prošetati kroz sučelje kako bi se upoznali sa sustavom i vidjeli što sve sadrži. Usluga postaje aktivna po primitku ovjerenih Ugovor usluga postaje aktivna.
hr
Mogu li preko Vas samo primati račune?
Naravno. Primanje računa ne naplaćujemo.
hr
Mogu li prelaziti iz prepaid u postpad i obrnuto?
Promjena tipa korisničkog paketa se vrši kroz web sučelje pod stavkom "Moji podaci" i promjena vrijedi od 1. idućeg mjeseca.
hr
Mogu li u jednom računu kombinirati vise različitih stopa PDVa?
Da, putem knjigovodstvenog programa ili procedure importa XML datoteke.
hr
Moram li kao i kod drugih pružatelja potpisati ugovor na X godina?
Apsolutno ne. Uslugu možete koristit npr. samo jedan dan bez ikakvih penala za raskid ugovora.
hr
Moram li slati eRačune, mogu li slati obične račune poštom?
Prema zakonu o elektroničkom izdavanju računa u javnoj nabavi, dužni ste slati račune u elektroničkom obliku svim pravnim subjektima koji su obveznici javne nabave. Dakle, eRačune morate slati svim državnim firmama, te sektorskim naručiteljima (komunalnim poduzećima, poduzećima u vlasništvu gradova itd…) koji sudjeluju u javnoj nabavi. eRačune možete (ali ne morate) slati svim poslovnim subjektima jer korištenjem eRačuna olakšavate proces izdavanja, transporta i zaprimanja računa, čime štedite na vremenu i novcu.
hr
Može li klijent koristiti FINIn certifikat?
Naravno. Poželjno je korištenje vlastitog certifikata, ali ako ga nemate možete koristiti naš. Korištenje našeg certifikata je uključeno u uslugu slanja računa.
hr
Može li se potpisati ugovor sa vama ako već imam potpisan ugovor s drugim informacijskim posrednikom?
Da. Ne postoje zakonske ni tehničke prepreke da Vi kao korisnik upotrebljavate usluge više informacijskih posrednika.
hr
Na koji način mogu poslati eRačun?
Putem API-ja



Ako Vaš knjigovodstveni program podržava spajanje na naš servis putem API-ja (našeg ili API-ja drugih servisa koje podržavamo), onda možete račune slati direktno iz Vašeg knjigovodstvenog programa. Za informacije o kompatibilnosti Vašeg knjigovodstvenog programa sa našim servisom molim kontaktirajte proizvođača Vašeg knjigovodstvenog programa.



Ako Vaš knjigovodstveni program ne podržava naš servis, rado ćemo im pomoći u implementaciji našeg servisa u njihovu aplikaciju.



Putem web sučelja – import XML datoteke



Ako Vaš knjigovodstveni program podržava izvoz računa u XML datoteku, onda tu XML datoteku putem našeg web sučelja možete uvesti tako da se ulogirate u sustav i jednostavno je uploadate preko naše online forme



Ručno upisivanje računa putem web sučelja



Ako nemate knjigovodstveni program, ili ga imate ali ne podržava naš servis i nema izvoz računa u XML datoteku, račun možete poslati tako da prepišete sve elemente računa kroz našu web formu. Ova funkcionalnost je maksimalno pojednostavljena te se koristi za krajnji slučaj ili za unos manjeg broja računa.
sr
Na koji način se može račun koji je već poslan klijentu iz web korisničkog sučelja, poslati i svom knjigovodstvu?
Ukoliko knjigovodstveni program podržava importiranje XML datoteke, možete preuzeti račun tako da iz popisa računa preko stavke "Akcije" izaberete "Preuzmi" i nakon toga XML datoteku pošaljete Vašem knjigovodstvu.
hr
Postoji li vremenski rok na koji se potpisuje Ugovor o pružanju i korištenju usluga?
Ne, nema ugovorenog vremenskog razdoblja te u svakom trenutku klijent može raskinuti Ugovor bez ikakvih dodatnih troškova.
hr
Račun nam ima status ODBIJEN. Što napraviti ?
Iz nekog razloga Vaš primatelj je odbio prihvatiti račun. Kontaktirajte ga i provjerite razlog.



Nakon toga stornirajte taj isti račun kod sebe te kreirajte novi i pošaljite ga pod novim brojem računa
hr
Tko je obveznik slanja eRačuna?
Od 01.07.2019. obveznici izdavanja i slanja  e-računa su svi izdavatelji računa koji javnim i sektorskim naručiteljima šalju račune za obavljene robe i usluge koje su proizišle iz postupaka nabave.
hr
Tko je obveznik zaprimanja eRačuna?
Od 1.12.2018. svi korisnici državnog proračuna su obvezni zaprimati elektroničke račune, odnosno Zakonom o elektroničkom izdavanju eRačuna u javnoj nabavi uvedena je obveza zaprimanja eRačuna u postupcima javne nabave i bagatelne nabave.
hr
Trebam li potpisati Ugovor s informacijskim posrednikom?
Da, po završetku registracije, na upisanu e-mail adresu će vam doći Ugovor koji trebate ovjeriti pečatom i potpisom te ga poslati poštom na našu adresu. Kako bismo ubrzali proces aktivacije, možete nam poslati i scan ovjerenog Ugovora na e-mail podrska@poslovanje.hr.
hr
U usporedbi s drugim pružateljima usluga eRačuna, Vi ste jako jeftini. Sigurno negdje postoje „sitno pisana slova“ U čemu je trik?
Nema trikova! Nudimo uslugu bez vremenski uvjetovane ugovore obveze uz izuzetne cijene i izuzetnu podršku.
hr
Uplatio sam XX kuna a na svom korisničkom računu imam manje sredstava, zašto?
Iznos koji se uplaćuje je iznos s PDV-om a pod korisničkim računom se prikazuje neto iznos bez PDV-a.
hr
Zašto moram ponovno upisivati stavke računa ako već imam te podatke u PDF datoteci?
Obzirom da eRačun mora pravilno formatiran kao XML datoteka nužno je da se svi podaci unesu pravilno te je ukoliko se koristi ePoslovanje web korisničko sučelje nužno unijeti sve podatke kroz formu unutar stavke "Kreiraj račun".
hr
Zašto račun nije dostavljen/preuzet?
Dva su moguća razloga – 1) primatelj nije preuzeo dokument na svoje računalo ili 2) račun ima grešku zbog koje ne može biti dostavljen.
sr
Šaljem račune istom primatelju na tjednoj/mjesečnoj bazi. Mogu li spremiti takav račun za kasnije slanje?
Naravno, prvi put kada kreirate račun možete ga spremiti i onda će biti dostupan kao predložak kojem možete pristupiti preko stavke "Spremljeni računi".
hr
Što je eRačun?
Elektronički račun ili eRačun  je dokument koji je po svom sadržaju istovjetan papirnatom računu, ali ga može kreirati samo certificirani informacijski posrednik (tvrtka Pondi d.o.o. kroz svoj sustav ePoslovanja).
hr
Što se događa kad se prebacim iz prepaid u postpaid paket?
Stanje na Vašem računu se briše, dakle ako ste npr. imali 10 kn na saldu, isti će se izbrisati.
hr
Želim slati eRačune preko ePoslovanja. Koji je moj prvi korak?
Kako biste mogli slati eRačune preko ePoslovanja, najprije je potrebno da se registrirate kao naš korisnik te slijedite daljnja uputstva.
hr